**ΔΗΜΟΣ ΖΑΓΟΡΑΣ - ΜΟΥΡΕΣΙΟΥ**

**ΔΕΛΤΙΟ ΤΥΠΟΥ**

**Ζαγορά 26 Σεπτεμβρίου 2018**

**Συναντήσεις με τις Υφυπουργούς κ.κ. Χρυσοβελώνη και Παπανάτσιου είχε ο Δήμαρχος Ζαγοράς κ. Π. Κουτσάφτης**

Ζητήματα του Δήμου Ζαγοράς - Μουρεσίου έθεσε στις συναντήσεις που είχε με τις Υφυπουργούς Εσωτερικών κα Μαρίνα Χρυσοβελώνη και Οικονομικών κα Κατερίνα Παπανάτσιου ο Δήμαρχος κ. Παν. Κουτσάφτης κατά την επίσκεψή του στην Αθήνα.

Ειδικότερα στη συνάντησή του με την κα Χρυσοβελώνη ο Δήμαρχος έθεσε το θέμα της υλοποίησης της μελέτης για τα απαιτούμενα έργα αποκατάστασης υποδομών μετά τις καταστροφικές βροχοπτώσεις του χειμώνα και ζήτησε τη στήριξη του Δήμου μέσα από τα προγράμματα που υλοποιεί το ΥΠΕΣ.

Σε πολύ καλό κλίμα έγινε και η συνάντηση με την Υφυπουργό Οικονομικών κα Κατερίνα Παπανάτσιου από την οποία ο κ. Κουτσάφτης ζήτησε επιτάχυνση της εξέτασης του φακέλου που κατέθεσε ο Δήμος για την ένταξη του αλιευτικού καταφυγίου Χορευτού στο Πρόγραμμα Αλιείας.

Επίσης συζητήθηκαν κι άλλα θέματα αρμοδιότητας της κ. Παπανάτσιου με τον Δήμαρχο κ. Π. Κουτσάφτη να ευχαριστεί για το πνεύμα συνεργασίας τις κ.κ. Παπανάτσιου και Χρυσοβελώνη.